**Scrisori din Cordun**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sună pietricică-n vale,

Cine-a pus ţara la cale

Şi acum la bătrâneţe

S-a întins pe criticale?

Ţi-am citit cu indulgenţă

Şi cu-amor eu criticaua,

O hazlie-impertinenţă,

Bat-o poarca, mânce-o caua.

Zice Darwin după tine

Cum că omul e-o maimuţă –

Simt humorul de gorile

Când dezmiard-o pisicuţă.

Pisicuţă criticoasă,

Ce îţi speli curata labă

Şi-ţi întorci dulce mustaţa,

Fii de treabă, fii de treabă!

Nu se scuipă-aşa în oameni,

Nu se mâncă astfel linte.

Fă politică, iubito,

Fii cuminte, fii cuminte!

Acolo vei putea spune

Tot ce vrei – căci ş-aşa nimeni

Nici te-aude, nici te crede,

O sublime, o sublime.

Nu se trec la noi potcoave

De la iepe demult moarte –

Pune-te de-nvaţă, dragă:

Nu ştii carte, nu ştii carte.